ddrg/super_eurlex huggingface dataset:
Oficialusis leidinys L 298 , 11/12/1995 p. 0001 - 0002



Bendroji pozicija 1995 m. lapkričio 20 d. Tarybos nustatyta pagal Europos Sąjungos sutarties J.2 straipsnį dėl Nigerijos (95/515/BUSP) EUROPOS SĄJUNGOS TARYBA, atsižvelgdama į Europos Sąjungos sutartį, ypač į jos J.2 straipsnį, NUSTATĖ ŠIĄ BENDRĄJĄ POZICIJĄ: 1. Lapkričio 10 d. įvykdytas mirties nuosprendis p. Ken Saro-Wiwa ir jo aštuoniems bendrininkams yra griežtai smerkiamas. Tai aiškiai parodo, kad Nigerija nevykdo savo įsipareigojimų gerbti žmogaus teises, kylančių iš daugelio tarptautinių dokumentų, kurių viena iš šalių yra Nigerija. 2. Europos Sąjunga smerkia karinio režimo įvykdytus žmogaus teisių pažeidimus, įskaitant mirties bausmę ir griežtus laisvės atėmimo nuosprendžius, įvykdytus po netinkamo teismo proceso ir nesuteikiant galimybės kreiptis į aukštesnės instancijos teismą. Todėl ji yra ypač susirūpinusi, kad politiniai veikėjai sulaikomi be teismo ir kad sustabdytas habeas corpus. 3. Europos Sąjunga primena savo didelį susirūpinimą dėl to, kad 1993 m. birželio mėnesį buvo anuliuoti laisvais ir sąžiningais laikyti rinkimai ir kad po jų buvo įvestas naujas karinis diktatas. Ji pažymi, kad karinis režimas dar turi įtikinamai parodyti savo ketinimą grįžti į pilietinį demokratinį valdymą per patikimą ir greitą laikotarpį ir: a) iš naujo patvirtina šias 1993 m. priimtas priemones: - karinio bendradarbiavimo sustabdymas, - vizų režimo apribojimai karinių ir saugumo pajėgų nariams ir jų šeimoms, - kariuomenės narių vizitų sustabdymas, - Nigerijos diplomatinių misijų karinio personalo judėjimo apribojimas, - viso Nigerijos karinio personalo mokymo kursų nutraukimas, - nebūtinų aukšto rango vizitų į Nigeriją ir iš jos sustabdymas; b) įveda šias papildomas priemones: i) vizų režimo apribojimai Laikinosios valdžios tarybos ir Federalinės vykdomosios tarybos nariams ir jų šeimoms; ii) ginklų, amunicijos ir karinės įrangos embargas [1]. 4. Sustabdomas plėtros bendradarbiavimas su Nigerija. Išimtys gali būti daromos žmogaus teises ir demokratiją remiantiems projektams ir programoms ir tiems projektams ir programoms, kurių tikslas – skurdo mažinimas ir visų pirma vargingiausio gyventojų sluoksnio pagrindinių poreikių patenkinimas, vykdant decentralizuotą bendradarbiavimą per vietos civilines institucijas ir nevyriausybines organizacijas. 5. Šią bendrąją poziciją stebės Taryba, kuriai reguliariai atsiskaitys pirmininkaujanti valstybė narė ir Komisija, ir ji bus peržiūrima atsižvelgiant į įvykius Nigerijoje. Tolimesnės priemonės nagrinėjamos. 6. Ši bendroji pozicija įsigalioja 1995 m. lapkričio 20 d. 7. Ši bendroji pozicija skelbiama Oficialiajame leidinyje. Priimta Briuselyje, 1995 m. lapkričio 20 d. Tarybos vardu Pirmininkas J. Solana [1] Embargas apima žudymui skirtus ginklus ir jų amuniciją, ginklų platformas, ne ginklų platformas ir pagalbinę įrangą. Embargas taip pat taikomas karinės technikos atsarginėms dalims, remontui, aptarnavimui ir perdavimui. Ši bendroji pozicija netaikoma sutartims, sudarytoms iki embargo įvedimo dienos. --------------------------------------------------
Oficialusis leidinys L 103 , 20/04/1999 p. 0001 - 0002



Bendroji pozicija 1999 m. balandžio 16 d. Tarybos nustatyta remiantis Europos Sąjungos sutarties J.2 straipsniu dėl Libijos (1999/261/BUSP) EUROPOS SĄJUNGOS TARYBA, atsižvelgdama į Europos Sąjungos sutartį, ypač į jos J.2 straipsnį, kadangi 1993 m. lapkričio 22 d. Taryba priėmė sprendimą dėl Bendrosios pozicijos 93/614/BUSP [1] dėl ekonominių santykių su Libija apribojimo pagal atitinkamas Jungtinių Tautų Saugumo Tarybos rezoliucijos (JTSTR) 883(1993) nuostatas; kadangi 1998 m. rugpjūčio 27 d. Jungtinių Tautų Saugumo Taryba (JTST) priėmė Rezoliuciją 1192(1998), kuria ji dar kartą patvirtino jos Rezoliucijose 748(1992) ir 883(1993) nustatytas priemones ir nutarė, kad pirmiau minėtos priemonės nedelsiant sustabdomos, jei JT Generalinis Sekretorius praneš JTST, kad du asmenys, kaltinami susprogdinę Pan Am 103 reiso lėktuvą, atvyko į Nyderlandus, kad atsakytų prieš teismą, taip pat dėl Libijos Vyriausybės bendradarbiavimo su Prancūzijos teisinėmis institucijomis dėl UTA 772 sprogdinimo; kadangi JT Generalinis Sekretorius atitinkamai pranešė 1999 m. balandžio 5 d.; kadangi dėl to priemonės, kurių buvo imtasi prieš Libiją remiantis JTST rezoliucijomis 748(1992) ir 883(1993), turėtų būti sustabdytos; kadangi JT Generalinis Sekretorius per 90 dienų nuo to sustabdymo praneš, kaip Libija laikosi JTST Rezoliucijų 731(1992) ir 748(1992) likusių nuostatų, kad sustabdytas priemones būtų galima atšaukti Libijai visiškai laikantis tose rezoliucijose pateiktų prašymų ir sprendimų pagal JTST Rezoliucijos 883(1993) 16 punktą; kadangi tuo tarpu Sąjunga mano, kad reikėtų ir toliau įgyvendinti Libijai taikytinas priemones, kurias valstybės narės 1986 m. patvirtino jai už terorizmo rėmimą, NUSTATĖ ŠIĄ BENDRĄJĄ POZICIJĄ: 1 straipsnis Pagal JTST Rezoliuciją 1192(1998) ribojančios priemonės, kurių imtasi prieš Libiją remiantis JTST Rezoliucijomis 748(1992) ir 883(1993), sustabdomos, išskyrus priemones, kurių imamasi taikant JTST Rezoliucijos 883(1993) 8 punktą. 2 straipsnis 1. Priemonės, kurias valstybės narės patvirtino 1986 m. sausio 27 d. ir balandžio 14 d., būtent: a) embargas ginklų ar kitos karinės įrangos eksportui; b) diplomatinio ir konsulinio personalo judėjimo laisvės apribojimai; c) diplomatinių ir konsulinių atstovybių personalo sumažinimas; d) griežtesni vizų išdavimo reikalavimai ir tvarka, tebegalioja. 2. Remiantis JTST Rezoliucija 1192(1998), Nyderlandai yra atleidžiami nuo šio straipsnio 1 dalies b ir c punktuose išvardytų priemonių, kad būtų sudarytos palankios sąlygos surengti "Lockerbie teismo procesą". 3 straipsnis Ši bendroji pozicija bus peržiūrėta atsižvelgiant į JT Generalinio Sekretoriaus pranešimą, kaip Libija laikosi JTST rezoliucijų 731(1992) ir 748(1992) likusių nuostatų. 4 straipsnis Ši bendroji pozicija įsigalioja 1999 m. balandžio 6 d. 5 straipsnis Ši bendroji pozicija skelbiama Oficialiajame leidinyje. Priimta Liuksemburge, 1999 m. balandžio 16 d. Tarybos vardu Pirmininkas J. Fischer [1] OL L 295, 1993 11 30, p. 7. --------------------------------------------------
Oficialusis leidinys L 204 , 04/08/1999 p. 0001 - 0002



Tarybos bendroji pozicija 1999 m. liepos 29 d. dėl Europos Sąjungos įnašo skatinant greitą Visuotinio branduolinių bandymų uždraudimo sutarties (VBBUS) įsigaliojimą (1999/533/BUSP) EUROPOS SĄJUNGOS TARYBA, atsižvelgdama į Europos Sąjungos sutartį, ypač į jos 15 straipsnį, KADANGI Jungtinių Tautų Generalinės Asamblėjos 1996 m. rugsėjo 10 d. rezoliucijos 50/245 ragina visas valstybes pasirašyti VBBUS ir kuo greičiau tapti jos šalimis; PRIMINDAMA šios sutarties XIV.2 straipsnio nuostatą dėl konferencijos sušaukimo daugumos ją ratifikavusių valstybių prašymu, kad būtų apsvarstyta, kaip laikomasi šio straipsnio 1 dalyje nustatyto reikalavimo, ir bendru sutarimu nutarta, kokių priemonių pagal tarptautinę teisę galėtų būti imamasi, kad būtų paspartinta ratifikavimo procedūra ir ši sutartis kuo greičiau įsigaliotų, PRIĖMĖ ŠIĄ BENDRĄJĄ POZICIJĄ: 1 straipsnis Šios bendrosios pozicijos tikslas — prisidėti prie greito Visuotinio branduolinių bandymų uždraudimo sutarties (VBBUS) įsigaliojimo, kaip svarbaus žingsnio skatinant branduolinio ginklo neplatinimą ir nusiginklavimą, sudarančius palankias sąlygas tarptautiniam pasitikėjimui, stabilumui ir taikai. 2 straipsnis Europos Sąjunga, be kita ko, prisideda prie pirmos konferencijos pagal VBBUS XIV straipsnį, kuri, tikimasi, įvyks 1999 m. spalio mėn. Vienoje, sėkmės siekiant paspartinti VBBUS ratifikavimo procedūrą, kad būtų sudarytos sąlygos greitam VBBUS įsigaliojimui. Šiuo tikslu Europos Sąjunga remia: a) konferencijos sušaukimą politiniu lygmeniu; b) paskesnių konferencijų sušaukimą, kaip numatyta VBBUS XIV straipsnyje, iki VBBUS įsigaliojimo; c) platų VBBUS ratifikavusių ar pasirašiusių valstybių, taip pat dar nepasirašiusių valstybių dalyvavimą; d) nevyriausybinių organizacijų dalyvavimą konferencijoje; e) priemones pagal tarptautinę teisę, kurių gali būti imamasi, kad būtų paspartinta ratifikavimo procedūra ir VBBUS kuo greičiau įsigaliotų; f) baigiamąjį konferencijos pareiškimą, kuris suteiktų reikiamą politinę paramą pastangoms paspartinti VBBUS ratifikavimo procedūrą ir greitesnį įsigaliojimą; g) galimų būdų, kaip padėti šalims ratifikavimo ir įgyvendinimo procese, įskaitant keitimąsi informacija apie nacionalinių institucijų įsteigimą ir įgyvendinimo teisės aktus, nustatymą. 3 straipsnis Europos Sąjunga toliau remia VBBUS organizacijos Parengiamosios komisijos pastangas laiku, veiksmingai ir laikantis VBBUS nustatyti VBBUS laikymosi tikrinimo tvarką. 4 straipsnis Europos Sąjunga skatina visas valstybes, kurios dar to nepadarė, nedelsiant pasirašyti ir ratifikuoti VBBUS, ypač tas valstybes, kurios yra tų 44 valstybių, kurių ratifikavimas yra būtinas, kad VBBUS įsigaliotų, sąraše. 5 straipsnis Taryba apžvelgia šios bendrosios pozicijos įgyvendinimą, kad apsvarstytų galimybę imtis tolesnės veiklos siekiant paspartinti VBBUS įsigaliojimą. 6 straipsnis Ši bendroji pozicija įsigalioja nuo jos priėmimo dienos. 7 straipsnis Ši bendroji pozicija skelbiama Oficialiajame leidinyje. Priimta Briuselyje, 1999 m. liepos 29 d. Tarybos vardu Pirmininkas S. Hassi --------------------------------------------------
Oficialusis leidinys L 053 , 28/02/2003 p. 0063 - 0063



Tarybos bendrieji veiksmai 2003/141/BUSP 2003 m. vasario 27 d. iš dalies keičiantys Bendruosius veiksmus 2002/210/BUSP dėl Europos Sąjungos policijos misijos EUROPOS SĄJUNGOS TARYBA, atsižvelgdama į Europos Sąjungos sutartį, ypač į jos 14 straipsnį, kadangi: (1) 2002 m. kovo 11 d. Taryba priėmė Bendruosius veiksmus 2002/210/BUSP dėl Europos Sąjungos policijos misijos [1], nustatančius daugiametį jos finansavimo tvarkaraštį. (2) Dėl techninių priežasčių pasirodė neįmanoma galutinai parengti kvietimą dalyvauti konkurse tiekti tam tikrą įrangą, reikalingą, kad misija prasidėtų nustatytais terminais. Kadangi 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [2] 166 straipsnio 1 dalies a punkte nurodytas finansinis susitarimas apribojo teisę į išlaidas 2002 m., šie asignavimai jau nebegali būti naudojami 2003 m. (3) Dėl to išlaidos, susijusios su kvietimu dalyvauti konkurse, turi būti įtrauktos į 2003 m. Bendrijos biudžetą. (4) Bendrieji veiksmai 2002/210/BUSP turėtų būti iš dalies atitinkamai pakeisti, PRIĖMĖ ŠIUOS BENDRUOSIUS VEIKSMUS: 1 straipsnis Bendrųjų veiksmų 2002/210/BUSP 9 straipsnio 1 ir 2 dalys pakeičiamos taip: "1. Šių bendrųjų veiksmų vykdymo išlaidos yra tokios: a) 14 mln. eurų pradinėms išlaidoms (įskaitant įrangą ir planavimo grupės veiklą) 2002 m., finansuojamos iš Bendrijos biudžeto; b) 1,7 mln. eurų pradinėms išlaidoms (įskaitant įrangą ir planavimo grupės veiklą) 2003 m., finansuojamos iš Bendrijos biudžeto; c) iki 38 mln. eurų kasmetinėms einamosioms išlaidoms 2003–2005 m. laikotarpiu, padalinta taip: i) iki 17 mln. eurų dienpinigiams, atsižvelgiant į nustatytą dienpinigių normą, ir 1 mln. eurų kelionės išlaidoms, kurios apmokamos pagal 5 straipsnio 2 dalį kaip išlaidos "ten, kur jos patiriamos"; ii) likusieji 20 mln. eurų (11 mln. eurų einamųjų veiklos išlaidų, 4 mln. vietiniams darbuotojams, 5 mln. tarptautiniams civiliams darbuotojams), finansuojami bendrai iš Bendrijos biudžeto. Galutinį biudžetą 2003–2005 m. kasmet nustato Taryba. 2. Jei šio straipsnio 1 dalies c punkto ii papunktyje nurodytoms išlaidoms finansavimo iš Bendrijos biudžeto nepakaktų, Taryba, vadovaudamasi Europos Sąjungos sutarties nuostatomis, sprendžia, kaip padengti bet kurį susidariusį bendrų išlaidų finansavimo trūkumą." 2 straipsnis Šie bendrieji veiksmai įsigalioja nuo jų priėmimo dienos. 3 straipsnis Šie bendrieji veiksmai skelbiami Europos Sąjungos oficialiajame leidinyje. Priimta Briuselyje, 2003 m. vasario 27 d. Tarybos vardu Pirmininkas M. Chrisochoïdis [1] OL L 70, 2002 3 13, p. 1. [2] OL L 248, 2002 9 16, p. 1. --------------------------------------------------
1.

3 straipsnis pakeičiamas taip: „3 straipsnis Kad būtų pasiekti politikos tikslai, Europos Sąjungos specialiajam įgaliotiniui suteikiami įgaliojimai: a) užmegzti ir palaikyti glaudžius ryšius su visomis taikos ir pereinamojo proceso šalimis Afrikos didžiųjų ežerų regione, kitomis regiono valstybėmis, Jungtinėmis Amerikos Valstijomis, kitomis atitinkamomis valstybėmis, taip pat su Jungtinėmis Tautomis (JT) ir kitomis atitinkamomis tarptautinėmis organizacijomis, Afrikos Sąjunga (AS) ir regiono dalių organizacijomis bei jų atstovais, taip pat kitais žinomais regionų lyderiais, siekiant dirbti su jais stiprinant Lusakos ir Arušos taikos procesą bei Pretorijoje ir Luandoje sudarytus taikos susitarimus; b) stebėti šalių taikos derybas bei taikos ir pereinamąjį procesą ir prireikus siūlyti Europos Sąjungos konsultacijas ir paslaugas; c) kai prašoma, padėti įgyvendinti šalių pasiektus taikos ir paliaubų susitarimus bei diplomatiškai su jomis bendrauti, jei nesilaikoma tų susitarimų sąlygų; d) konstruktyviai bendrauti su susitarimus, sudarytus pagal taikos procesą, pasirašiusiomis šalimis, siekiant skatinti laikytis pagrindinių demokratijos ir tinkamo valdymo normų, įskaitant pagarbą žmogaus teisėms ir teisinei valstybei; e) padėti įgyvendinti ES gaires dėl vaikų ir ginkluotų konfliktų; f) bendradarbiaujant su JT generalinio sekretoriaus specialiuoju atstovu Didžiųjų ežerų regione ir AS pirmininko specialiuoju pasiuntiniu, padėti surengti konferenciją taikos, saugumo, demokratijos ir vystymosi Didžiųjų ežerų regione klausimais; g) pranešti apie galimybes Europos Sąjungai dalyvauti taikos ir pereinamajame procese bei apie geriausią Europos Sąjungos iniciatyvų įgyvendinimo būdą; h) stebėti konfliktų šalių veiksmus, kurie galėtų nepalankiai paveikti vykstančio taikos proceso baigtį; i) padėti regiono įtakingiems asmenims geriau suprasti Europos Sąjungos vaidmenį.“
(7)

Taikos, saugumo ir stabilumo kontinente skatinimas yra vienas iš Afrikos Sąjungos (AS) tikslų, o taikus valstybių narių konfliktų išsprendimas – vienas iš AS Steigiamajame akte įrašytų principų. Dialogas su Afrikos Vienybės Organizacija (AFVO) bei jos teisių perėmėja, AS, apėmė konfliktų prevencijos, valdymo ir išsprendimo klausimus, kurie įtraukti į Kairo deklaraciją ir veiksmų planą. Užkertant kelią konfliktams Afrikoje, juos valdant ir sprendžiant, svarbiausią vaidmenį vaidina AS ir Afrikos subregioninės organizacijos.
1)

3 straipsnis pakeičiamas taip: „3 straipsnis Kad būtų pasiekti politikos tikslai, ES specialiajam įgaliotiniui suteikiami šie įgaliojimai: a) užmegzti ir palaikyti glaudžius ryšius su visomis taikos ir pereinamojo proceso šalimis Afrikos didžiųjų ežerų regione, kitomis regiono šalimis, Jungtinėmis Amerikos Valstijomis, kitomis atitinkamomis šalimis, taip pat su Jungtinėmis Tautomis (JT) ir kitomis atitinkamomis tarptautinėmis organizacijomis, Afrikos Sąjunga (AS) ir subregioninėmis organizacijomis bei jų atstovais, taip pat su kitais žinomais regionų lyderiais, siekiant dirbti su jais stiprinant Lusakos ir Arušos taikos procesus bei Pretorijoje ir Luandoje sudarytus taikos susitarimus; b) stebėti šalių taikos ir pereinamąjį procesus ir prireikus siūlyti Europos Sąjungos konsultacijas ir paslaugas; c) kai prašoma, padėti įgyvendinti šalių pasiektus taikos ir paliaubų susitarimus bei diplomatiškai su jomis bendrauti, jei nesilaikoma tų susitarimų sąlygų; d) konstruktyviai bendrauti su susitarimus, sudarytus pagal taikos procesus, pasirašiusiomis šalimis, siekiant skatinti laikytis pagrindinių demokratijos ir tinkamo valdymo normų, įskaitant pagarbą žmogaus teisėms ir teisinei valstybei; e) padėti įgyvendinti ES gaires dėl vaikų ir ginkluotų konfliktų; f) bendradarbiaujant su JT Generalinio Sekretoriaus specialiuoju atstovu Didžiųjų ežerų regione ir AS pirmininko specialiuoju pasiuntiniu, padėti surengti konferenciją taikos, saugumo, demokratijos ir vystymosi Didžiųjų ežerų regione klausimais; g) pranešti apie galimybes Europos Sąjungai remti taikos ir pereinamąjį procesą bei apie geriausią Europos Sąjungos iniciatyvų įgyvendinimo būdą; h) stebėti konfliktų šalių veiksmus, kurie galėtų nepalankiai paveikti vykstančio taikos proceso baigtį; i) padėti regiono įtakingiems asmenims geriau suprasti Europos Sąjungos vaidmenį; j) prireikus teikti patarimus ir paramą saugumo sektoriaus reformai KDR, visų pirma ES policijos misijos (EUPOL Kinšasa) ir ES misijos vadovams teikti politinius patarimus, kurie reikalingi jų pareigoms vykdyti vietiniu lygiu, teikiant patarimus ir paramą Kongo valdžios institucijoms saugumo sektoriaus reformos srityje (EUSEC RD Congo).“;
(4)

AS nusprendė išplėsti AMIS: karinio personalo skaičių padidinti iki 6 171, civilinio policijos personalo – iki 1 560, ir Sąjunga, pritardama AS, siūlo šiam padidinimui keletą priemonių, kaip apibrėžta Tarybos bendruosiuose veiksmuose 2005/557/BUSP dėl Europos Sąjungos civilinių ir karinių veiksmų, skirtų Afrikos Sąjungos misijai Sudano Darfūro regione remti (1), kurioms reikalinga atitinkama politinė veikla su AS ir Sudano Vyriausybe bei konkretūs koordinavimo gebėjimai.
Projekto aprašymas: Projektu siekiama užpildyti BTWC įgyvendinimo spragą, pavyzdžiui: nesama teisinių konsultacijų tinklo ar įgyvendinimo veiksmų plano, nėra BTWC įgyvendinimo nacionalinių centrų ir trūksta saugumo dėl BTWC įgyvendinimo minimalių nacionalinių standartų. Siekiant ištaisyti šiuos trūkumus, projekte numatomas parengiamasis etapas, kurio metu numatoma įkurti ES teisės ekspertų grupę, taip pat vykdyti tyrimų ir konsultavimo veiklą. Kitame įgyvendinimo etape bus imtasi šių pagalbos įgyvendinimui veiksmų: a) rengiantis 2006 m. BTWC peržiūros konferencijai bus surengta konferencija, kad būtų nustatyti prašančiųjų valstybių, šios Konvencijos Šalių, kurios dar privalo vykdyti savo BTWC įsipareigojimus, konkretūs poreikiai; b) tenkinant prašančiųjų valstybių, šios Konvencijos Šalių, konkrečius poreikius, bus surengti pagalbos teisiniais ir techniniais klausimais vizitai. Šie vizitai bus skirti nacionalinės teisės aktų rengimui, siekiant užtikrinti, kad iš BTWC kylantys įsipareigojimai būtų veiksmingai perkelti į nacionalinės teisės aktus ir priemones, įskaitant atitinkamas baudžiamąsias nuostatas. ES taip pat padės valstybėms nustatyti priemones, siekiant užtikrinti tinkamą biologinių medžiagų ir toksinų, taip pat susijusių medžiagų ir įrangos fizinę apsaugą. Kiekvienas vizitas truks apie 5 dienas. Į kiekvieną vizitą vyks ne daugiau kaip 3 ekspertai. Ekspertai iš ES valstybių narių bus kviečiami prisijungti; c) be to, prireikus projektuose bus pateikiami BTWC vertimai į kitas kalbas, kurie vėliau bus skelbiami internete.
(6)

AS pabrėžė būtinybę gerokai padidinti AMIS pajėgumus atsižvelgiant į papildomas užduotis, kurias misija turės atlikti įgyvendindama DTS; dėl to reikės AMIS sustiprinti papildomai suteikiant karinio ir civilinio policijos personalo, logistikos ir bendrų pajėgumų. 2006 m. gegužės 15 d. Taryba susitarė išplėsti Europos Sąjungos civilinės ir karinės paramos Afrikos Sąjungos misijai Sudano Darfūro regione veiksmus. Todėl atitinkamas politinis dalyvavimas kartu su AS ir Sudano Vyriausybe bei specialūs veiklos koordinavimo pajėgumai tebėra reikalingi.
1)

5 straipsnis iš dalies keičiamas taip: a) 3 dalis pakeičiama taip: „3. Generalinis sekretorius-vyriausiasis įgaliotinis duoda nurodymus EUPT Kosovo vadovui. Įsteigus ES krizių valdymo operaciją Kosove ir prieš pradedant operacijos veiklos etapą, Generalinis sekretorius-vyriausiasis įgaliotinis per ES krizių valdymo operacijos Kosove vadovą, kai tik pastarasis bus paskirtas, perduoda nurodymus EUPT Kosovo vadovui“; b) 4 dalis pakeičiama taip: „4. EUPT Kosovo vadovas vadovauja EUPT Kosovo ir atsako už kasdienį jos valdymą. Įsteigus ES krizių valdymo operaciją Kosove ir prieš pradedant misijos veiklos etapą, EUPT Kosovo vadovas veikia pagal ES krizių valdymo operacijos Kosove vadovo nurodymus, kai tik pastarasis bus paskirtas.“; c) 5 dalis pakeičiama taip: „5. EUPT Kosovo vadovas atsiskaito Generaliniam sekretoriui-vyriausiajam įgaliotiniui. Įsteigus ES krizių valdymo operaciją Kosove ir prieš pradedant operacijos veiklos etapą, EUPT Kosovo vadovas atsiskaito Generaliniam sekretoriui-vyriausiajam įgaliotiniui per ES krizių valdymo operacijos Kosove vadovą, kai tik pastarasis bus paskirtas.“; d) papildoma šia dalimi: „6. Politiniam ir saugumo komitetui iš esmės pasiekus susitarimą dėl ES krizių valdymo operacijos vadovo paskyrimo, EUPT Kosovo vadovas užtikrina tinkamą ryšių palaikymą ir koordinavimą.“;
2)

1 straipsnis pakeičiamas taip: „1 straipsnis Europos Sąjunga nustato ES civilinius ir karinius veiksmus, skirtus AMIS II remti, įtraukiant papildomą karinį aspektą, skirtą AMISOM remti (toliau – AMIS/AMISOM ES rėmimo veiksmai). Pagrindinis ES rėmimo veiksmų tikslas yra užtikrinti veiksmingą ir savalaikę ES paramą AMIS II stiprinimui ir be to remti AMISOM įsteigimą. ES gerbia ir palaiko Afrikos savarankiškumo principą, ir ES paramos veiksmai skiriami remti AS bei jos politines, karines bei policijos pastangas išspręsti krizę Sudano Darfūro regione ir Somalyje. ES rėmimo veiksmai apima civilinį ir karinį komponentus.“;
(7)

2006 m. rugpjūčio 31 d. JT Saugumo Taryba priėmė Rezoliuciją 1706 (2006), kurioje JT misija Sudane (UNMIS) įgaliojama vykdyti aktyvesnę veiklą Darfūre ir, konsultuojantis su Afrikos Sąjunga (AS), imtis veiksmų AS misijai Darfūre (AMIS) stiprinti panaudojant JT išteklius. Siekdamos įgyvendinti šį sprendimą, JT, AS ir Sudano Vyriausybė 2006 m. lapkričio 16 d. Adis Abeboje surengė aukšto lygio konsultacijas. Šalys susitarė laikytis trijų etapų požiūrio į JT paramą AMIS ir galiausiai suformuoti jungtines AS ir JT pajėgas.
(2)

2007 m. liepos 23 d. išvadose Taryba pakartojo savo įsipareigojimą toliau remti AS ir JT pastangas išspręsti konfliktą Sudano Darfūro regione, susijusias ir su politiniu procesu, kuriuo siekiama visapusiško bei tvaraus atitinkamų konflikto šalių nesutarimų sprendimo, ir su AS ir JT taikos palaikymo pastangomis vykdant AS ir JT jungtinę operaciją Darfūre. Ji pabrėžė remianti nuolatines pastangas, kuriomis siekiama sudaryti palankesnes sąlygas humanitarinei veiklai Darfūre, ir esanti pasirengusi apsvarstyti tolesnes humanitarinės pagalbos pristatymo ir civilių apsaugos užtikrinimo priemones, visų pirma JT sistemoje.
III
(Aktai, priimti remiantis ES sutartimi)
AKTAI, PRIIMTI REMIANTIS ES SUTARTIES V ANTRA ŠTINE DALIMI
TARYBOS BENDRIEJI VEIKSMAI 2007/484/BUSP
2007 m. liepos 10 d.
pratęsiantys Bendr ųjųveiksm ų2006/439/BUSP d ėl Europos S ąjungos tolesnio prisid ėjimo prie
konflikto sprendimo proceso Gruzijoje/Piet ųOsetijoje galiojim ą
EUROPOS S ĄJUNGOS TARYBA,
atsižvelgdama įEuropos S ąjungos sutart į, ypa čįjos 14 straipsn į,
kadangi:
(1) 2006 m. bir želio 27 d. Taryba pri ėmėBendruosius
veiksmus 2006/439/BUSP (1), kuri ųgaliojimas baigiasi
2007 m. bir želio 30 d.
(2) Remiantis ESBO misijos Gruzijoje įvertinimu ir Europos
Sąjungos specialiojo įgaliotinio Piet ųKaukaze bei Komi-
sijos rekomendacijomis, ES tur ėtųtoliau prisid ėti iki
2007 m. pabaigos,
PRIĖMĖŠIUOS BENDRUOSIUS VEIKSMUS:
1 straipsnis
Bendr ųjųveiksm ų2006/439/BUSP galiojimas prat ęsiamas iki
2007 m. gruod žio 31 d.2 straipsnis
IšBendr ųjųveiksm ų2006/439/BUSP 4 straipsnyje nurodytos
finansin ės orientacin ės sumos padengiamos 2006 m. liepos
1d . –2007 m. gruod žio 31 d. laikotarpio i šlaidos.
3 straipsnis
Šie bendrieji veiksmai įsigalioja j ųpriėmimo dien ą.
4 straipsnis
Šie bendrieji veiksmai skelbiami Europos S ąjungos oficialiajame
leidinyje .
Priimta Briuselyje 2007 m. liepos 10 d.
Tarybos vardu
Pirmininkas
F. TEIXEIRA DOS SANTOSLT L 181/14 Europos S ąjungos oficialusis leidinys 2007 7 11
(1) OL L 174, 2006 6 28, p. 9.